open-index/open-wikipedia-markdown huggingface dataset:
Επιδαυρία

Η **Επιδαυρία** ήταν σημαντική αρχαία παράλια χώρα της ΒΑ Πελοποννήσου, επί της ευρύτερης Αργολικής και του Νότιου Σαρωνικού Κόλπου. Οριζόταν δυτικά της αρχαίας Τροιζηνίας και Ερμιονίδας και ανατολικά της Αργολίδας, έχοντας επίκεντρο την αρχαία Επίδαυρο. Φυσικά όρια της Επιδαυρίας με την Αργολίδα αποτελούσαν τα όρη Αραχναίο, Τίθιο, Κυνόρτιο και Κορυφαίο. Το δε ανάπτυγμα των ακτών της επί του Σαρωνικού έφθανε τα 30 στάδια (κατά τον αρχαίο γεωγράφο Ψευδο-Σκύλακα).

Γενικά το έδαφος της Επιδαυρίας ήταν ορεινό παρουσιάζοντας ελάχιστες κοιλάδες πλην όμως ιδιαίτερα καλλιεργήσιμες με πλούσιους αμπελώνες υδροδοτούμενες κυρίως από πηγαία ύδατα, εξ ου και τα ιερά ύδατα του Ασκληπιείου. Από τους αμπελώνες της χαρακτηριζόταν από εποχής Ομήρου "αμπελόεσσα". Από τα ιδιάζοντα ζώα που διατρέφονταν στην αρχαία αυτή χώρα ήταν ο περίφημος "επιδαύριος ίππος" καθώς και τα "ξανθά ζώα" που διέτρεχαν τα ιερά της χώρας, "*ήμερα τοις ανθρώποις*" (αίγαγροι, ελάφια, κ.λπ), χωρίς βέβαια να εκλείπουν και μυθολογούμενοι δράκοντες.
Την ονομασία της η χώρα έλαβε από τον πρώτο διοργανωτή αυτής τον από Διός ημίθεο Επίδαυρο, και εξ αυτού και οι κάτοικοί της καλούνταν **Επιδαύριοι**. Το επίσημο όνομα της Επιδαυρίας ήταν "*Ιερά χώρα της Επιδαύρου*", από το ιδιαίτερα περισπούδαστο ιερό "Ασκληπιείο" της, περισσότερο φημισμένο και από εκείνο της νήσου Κω, αλλά και της Αθήνας. Η παροχή πλούσιας ξυλείας από τα γύρω βουνά σε συνδυασμό με την ανάπτυξη των ακτών της έστρεψε από τους μυθικούς ακόμα χρόνους τους κατοίκους της προς τη θάλασσα γενόμενοι οι Επιδαύριοι επιδέξιοι ναυτικοί συμμετέχοντας στον Τρωικό πόλεμο αλλά και δημιουργώντας πολλές αποικίες όπως π.χ. στην Αίγινα, τη Σάμο, την Ιωνία καθώς και στις ακτές της Πελοποννήσου, όπως ήταν η Επίδαυρος Λιμηρά.

Η ακμή της Επιδαυρίας φέρεται να ξεκίνησε λίγους αιώνες πριν την εμφάνιση της Αθηναϊκής δημοκρατίας και που συνέχισε όμως για πολλούς ακόμα αιώνες μετά την κατάλυση αυτής, φθάνοντας μέχρι και τους βυζαντινούς χρόνους. Στη μακραίωνη αυτή ιστορία της, ιδιαίτερα πλούσια σε δράσεις, φέρεται πολλές φορές οι αρχαίοι Αθηναίοι να προσπάθησαν να την καταλάβουν με παντίους τρόπους πλην όμως δεν το επέτυχαν εκτός από μία περίπτωση όπου κατάφεραν συμμαχώντας με τους Αργείους, μόνιμους εχθρούς των Επιδαυρίων, να καταλάβουν και να λεηλατήσουν το ένα τρίτο της χώρας. Η αισχρή εκείνη συμμαχία των αρχαίων Αθηναίων εξανάγκασε τελικά τους Επιδαυρίους να στραφούν στην αρχαία Σπάρτη και να αναδειχθούν στους πιστότερους σύμμαχους των Σπαρτιατών όχι μόνο στη διάρκεια του Πελοποννησιακού πολέμου αλλά και για πολύ μακρύ χρόνο αργότερα.

Την Επιδαυρία μνημονεύει κυρίως ο Παυσανίας καθώς και πολλοί άλλοι ιστορικοί και γεωγράφοι της αρχαιότητας.

## Πηγές
* "Μεγάλη Ελληνική Εγκυκλοπαίδεια" τομ.ΙΑ', σελ.336

Κατηγορία:Ιστορία της Αργολίδας
Επιδαυρία
Κατηγορία:Επιδαυρία
Χετούρα

Η **Χετούρα** (Εβραϊκά: קְטוּרָה, «Θυμίαμα») ήταν σύζυγος ή παλλακίδα του βιβλικού πατριάρχη Αβραάμ. Σύμφωνα με το Βιβλίο της Γένεσης, ο Αβραάμ παντρεύτηκε την Χετούρα μετά τον θάνατο της πρώτης συζύγου του Σάρας. Ο Αβραάμ και η Χετούρα είχαν έξι γιους. 

Σύγχρονος σχολιαστής της εβραϊκής Βίβλου αποκάλεσε την Χετούρα «το πλέον αγνοημένο σημαντικό πρόσωπο στην Τορά» Ορισμένοι Εβραίοι μελετητές πιστεύουν πως η Χετούρα είναι το ίδιο πρόσωπο με την παλλακίδα του Αβραάμ Άγαρ, αλλά αυτή η άποψη δεν είναι ευρέως αποδεκτή. 

## Παραπομπές σημειώσεις


Κατηγορία:Πρόσωπα της Παλαιάς Διαθήκης
Κατηγορία:Αβραάμ
Αλέξανδρος Ξανθόπουλος

Με το όνομα **Αλέξανδρος Ξανθόπουλος** αναφέρονται οι: 

* Αλέξανδρος Ξανθόπουλος (πολιτικός)
* Αλέξανδρος Ξανθόπουλος (ηθοποιός)
Βόλφγκανγκ Χαν

Ο **Βόλφγκανγκ Χαν** (*Wolfgang Hahn*, 30 Απριλίου 1911 – 10 Ιανουαρίου 1998) ήταν Γερμανός μαθηματικός ο οποίος εργάσθηκε πάνω στα ορθογώνια πολυώνυμα. Εισήγαγε τα πολυώνυμα Χαν, την κλάση Χαν καθώς και την συνάρτηση Hahn–Exton q-Bessel. Επίσης ήταν επίτημο μέλος της Αυστριακής Μαθηματικής Εταιρείας.

## Παραπομπές


## Βιβλιογραφία
*
*
*

Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα
Ιωσήφ Ιωάννης Αδάμ του Λίχτενσταϊν

Ο **Ιωσήφ Ιωάννης Αδάμ** (1690-1732) ήταν ο Πρίγκιπας του Λίχτενσταϊν από το 1721 μέχρι το θάνατό του.

## Βιογραφία
Γεννημένος στη Βιέννη στις 25 Μαΐου 1690, ήταν ο μόνος γιος του Πρίγκιπα Αντώνιου Φλωριανού του Λίχτενσταϊν και της Ελεονώρας Βαρβάρας του Τουν-Χόενσταϊν.

Υπηρέτησε μαζί με τον πατέρα του για μια σύντομη περίοδο στον Πόλεμο της Ισπανικής Διαδοχής και πολέμησε αργότερα ενάντια στους Γάλλους υπό τον Τζον Τσώρτσιλ, 1ο Δούκα του Μάρλμπορο. Μετά από τη Συνθήκη της Ουτρέχτης (1713) έγινε αυτοκρατορικός σύμβουλος του στέμματος στη Βιέννη.

Ο Ιωσήφ Ιωάννης Αδάμ νυμφεύτηκε πρώτα την 1 Δεκεμβρίου 1712 την εξαδέλφη του Μαρία Γαβριέλα του Λήχτενσταϊν (1692 - 7 Νοε. 1713), κόρη του Ιωάννη Αδάμ Α΄ πρίγκιπα του Λύχτενσταϊν, και είχε τέκνο:
* Κάρολος Αντώνιος Ιωσήφ Αδάμ Μπρούνο (1713-1715), απεβ. 2 ετών.

Στις 3 Φεβρουαρίου 1716 έκανε δεύτερο γάμο, με τη Μαριάννα του Τουν-Χόενσταϊν (1698- 23 Φεβ. 1716), η οποία παεβίωσε 20 ημέρες μετά.

Στις 3 Αυγούστου 1716 έκανε τρίτο γάμο, με τη Μαρία Άννα του Έτινγκεν-Σπήλμπεργκ (1693 - 15 Απριλίου 1729) και είχε τέκνα:
* Μαρία Ελεονώρα Ιωάννα Βάλμπουργκα Γιοζέφα (1717-1718), απεβ. 1 έτους.
* Ιωσήφ Άντον Φραντς Γιόχαν Νέπομουκ (1720-1723), απεβ. 3 ετών.
* Μαρία Τερέζα Ελεονώρα Βάλπουργκα Ιννοκεντία (1721-1753), παντρεύτηκε τον Ιωσήφ Αδάμ πρίγκιπα του Σβάρτσμπουργκ.
* Ιωάννης Νέπομουκ Κάρολος (1724-1748), πρίγκιπας του Λήχτενσταϊν.
* Μαρία Ελισάβετ Ελεονώρα (1728), απεβ. νήπιο.

Στις 22 Αυγούστου 1729 ο Ιωσήφ Ιωάννης Αδάμ νυμφεύτηκε για 4η φορά, με τη Μαρία Άννα Κοτούλινσκα (1707 - 6 Φεβ. 1788), και είχε παιδιά:
* Άντον Τόμας Γιόζεφ Φραντς ντε Πάουλα Γιόχαν Νέπομουκ Αδάμ (1730-1731), απεβ. 1 έτους.
* Μαρία Άννα Γιοζέφα Αντονία Φραγκίσκη ντε Πάουλα (1733-1734), απεβ. 1 έτους..

Ήταν ο 661ός Ιππότης του Τάγματος του Χρυσόμαλλου Δέρατος στην Αυστρία. Πέθανε στις 17 Δεκεμβρίου 1732 στο Βάλτιτσε.

## Παραπομπές


Κατηγορία:Πρίγκιπες του Λίχτενσταϊν
Γιώργος Οικονόμου

Με το όνομα **Γιώργος Οικονόμου** αναφέρονται οι:

* Γιώργος Οικονόμου (εφοπλιστής) (γενν. 1953), Έλληνας εφοπλιστής και επιχειρηματίας.
* Γιώργος Οικονόμου (καλαθοσφαίριση), Έλληνας καλαθοσφαιριστής.
* Γιώργος Οικονόμου (ηθοποιός), Έλληνας ηθοποιός.
* Γιώργος Οικονόμου (πολιτικός), Έλληνας πολιτικός.

## Δείτε επίσης

Οικονόμου (αποσαφήνιση)
Μιρζά Αμπάς Νούρι

Ο **Μιρζά Αμπάς Νούρι** (Φαρσί:ميرزا عباس نوري), περισσότερο γνωστός ως **Μιρζά Μπουζούργκ**, ήταν ο πατέρας του Μπαχαολλά, του ιδρυτή της  Μπαχάι Πίστης. Ο Μιρζά Μπουζούργκ ήταν ευγενής από την περσική επαρχία Νουρ και για ένα χρονικό διάστημα ήταν στην υπηρεσία του Φαθ Αλί Σαχ Καζάρ.

Ήταν γιος του Μιρζά Ριντά-Κουλί Μπιγκ (Mírzá Riḍá-Qulí Big), γιου του Μιρζά Αμπάς (Mírzá `Abbás), γιου του Χατζί Μουχάμαντ-Ριντά Μπιγκ (Ḥájí Muḥammad-Riḍá Big), γιου του Ακά Μουχάμαντ-Αλί (Áqá Muhammad-`Ali), γιού του Ακά Φακρ (Áqá Fakhr), γιου του Σαριγιάρ-Χασάν (Shahríyár-Ḥasan). Είχε τέσσερεις συζύγους, τρεις παλλακίδες και τουλάχιστον 15 παιδιά.

## Σημειώσεις παραπομπές


## Βιβλιογραφία
*

## Εξωτερικοί σύνδεσμοι
*Καταστροφή του οίκου του Μιρζά Μπουζούργκ  Αγγλικά

Κατηγορία:Πέρσες καλλιγράφοι
Μουσείο Μικρασιατικού Ελληνισμού «Φιλιώ Χαϊδεμένου»

To **Μουσείο Μικρασιατικού Ελληνισμού «Φιλιώ Χαϊδεμένου»** είναι λαογραφικό μουσείο Μικρασιατών στη Νέα Φιλαδέλφεια.

## Κτίριο
Το Μουσείο βρίσκεται στην Λεωφόρο Δεκελείας κοντά στο Άλσος της Νέας Φιλαδέλφειας και στο Γήπεδο Αγιά Σοφιά. Στεγάζεται στον πρώτο όροφο (έκτασης 230 τ.μ.) αναπαλαιωμένου κτιρίου που συνδυάζει νεοκλασικά και μοντέρνα χαρακτηριστικά ιδιοκτησίας του Δήμου Νέας Φιλαδέλφειας - Νέας Χαλκηδόνας. Επιπλέον στον δεύτερο όροφο φυλάσσονται διάφορα εκθέματα. Στο ίδιο κτίριο εδρεύει το Παγκόσμιο Πολιτιστικό Ίδρυμα του Ελληνισμού της Διασποράς «Ανδρέας Παπανδρέου» (ΠΠΙΕΔ).

## Περιγραφή
Η συλλογή του Μουσείου Μικρασιατικού Ελληνισμού στηρίζεται στα κειμήλια που ξεκίνησε να συγκεντρώνει από το 1991 η Μικρασιάτισσα πρόσφυγας Φιλιώ Χαϊδεμένου (1899 – 2007). Πρόκειται για αντικείμενα προερχόμενα από διάφορα μέρη της Μικράς Ασίας, φερμένα από Μικρασιάτες πρόσφυγες.

Αρχικά το Μουσείο στεγάστηκε στο παλιό δημαρχείο Νέας Φιλαδέλφειας, το οποίο όμως υπέστη σοβαρές ζημιές από τον σεισμό του 1999 στην Αθήνα. Το 2002 η συλλογή μεταφέρθηκε στο κτίριο του ΠΠΙΕΔ.  Μετά από πρωτοβουλίες της Φιλιώς Χαϊδεμένου και ενέργειες του Υπουργείου Πολιτισμού και του Δήμου, η έκθεση αναβαθμίστηκε σε μουσείο και επαναλειτούργησε επίσημα στις 2 Απριλίου 2007.

Το Μουσείο χωρίζεται σε τρεις ενότητες: παρουσιάζει μέσα από την έκθεση αντικειμένων, εγγράφων και φωτογραφιών τη ζωή των Μικρασιατών πριν την Μικρασιατική Καταστροφή, τα γεγονότα που οδήγησαν σε αυτή και την εγκατάσταση τους στην Ελλάδα.

## Παραπομπές


## Εξωτερικοί Σύνδεσμοι
* 

Μουσείο Μικρασιατικού Ελληνισμού
Μουσείο Μικρασιατικού Ελληνισμού
Μουσείο Μικρασιατικού Ελληνισμού
Κατηγορία:Μικρασιατικός Ελληνισμός
Σχεδόν πρώτος

Στη θεωρία αριθμών, ένας φυσικός αριθμός ονομάζεται **σχεδόν πρώτος** αν υπάρχει μία απόλυτη σταθερά *K* τέτοια ώστε ο αριθμός να έχει το πολύ *K* πρώτους παράγοντες. Ένας σχεδόν πρώτος αριθμός *n* συμβολίζεται ως *P<sub>r</sub>* αν και μόνο αν ο αριθμός των πρώτων παραγόντων του *n*, μετρούμενοι κατά πολλαπλότητα, είναι το πολύ *r*. Ένας φυσικός αριθμός ονομάζεται **''k''-σχεδόν πρώτος** αν έχει ακριβώς *k* πρώτους παράγοντες, μετρούμενους κατά πολλαπλότητα. Πιο αυστηρά, ένας αριθμός *n* είναι *k*-σχεδόν πρώτος αν και μόνο αν Ω(*n*) = *k*, όπου Ω(*n*) είναι ο συνολικός αριθμός των πρώτων στην πρωτογενή ανάλυση του *n*:

:\Omega(n) := \sum a_i \qquad αν \qquad n = \prod p_i^{a_i}.

Ένας φυσικός αριθμός είναι συνεπώς πρώτος αν και μόνο αν είναι 1-σχεδόν πρώτος, και ημιπρώτος αν και μόνο αν είναι 2-σχεδόν πρώτος. Το σύνολο των *k*-σχεδόν πρώτων συνήθως συμβολίζεται με *P**k*. Ο μικρότερος *k*-σχεδόν πρώτος είναι 2<sup>''k''</sup>. Οι πρώτοι *k*-σχεδόν πρώτοι είναι:

:

Ο αριθμός των &pi;*k*(*n*) θετικών ακεραίων που είναι μικρότεροι ή ίσοι από τον *n* με το πολύ *k* πρώτους διαιρέτες (όχι κατά ανάγκη διακριτούς) είναι ασυμπτωτικός προς:

:  \pi_k(n) \sim \left( \frac{n}{\log n} \right) \frac{(\log\log n)^{k-1}}{(k - 1)!},
αποτέλεσμα που οφείλεται στον Έντμουντ Λαντάου.

## Παραπομπές


## Εξωτερικοί σύνδεσμοι
* 

Κατηγορία:Πρώτοι αριθμοί
Εμβόλια χολέρας

μικρογραφία|Εμβολιασμοί για την πρόληψη της χολέρας στο Ζιγκινσόρ της Σενεγάλης , 1973. Mε χρήση ενός εργαλείου μαζικών εμβολιασμών (jet injector) που πλέον δεν εγκρίνει ο ΠΟΥ για ενδεχόμενα ρίσκα μετάδοσης ασθενειών.
Τα **εμβόλια χολέρας** είναι αποτελεσματικά εμβόλια για την πρόληψη της χολέρας. Έχουν αποτελεσματικότητα περίπου 85% κατά τη διάρκεια των πρώτων έξι μηνών και 50-60% κατά τη διάρκεια του πρώτου έτους. Η αποτελεσματικότητά τους μειώνεται μετά από δύο χρόνια σε λιγότερο από 50%. Όταν μια σημαντική μερίδα του πληθυσμού έχει εμβολιαστεί, τα οφέλη από την ανοσία αγέλης ίσως να εμφανιστούν μεταξύ εκείνων των ατόμων που δεν είναι εμβολιασμένα. Ο Παγκόσμιος Οργανισμός Υγείας συνιστά τη χρήση τους σε συνδυασμό με άλλα μέτρα, εκ των οποίων ορισμένα παρουσιάζουν υψηλό κίνδυνο. Συνήθως, συνιστώνται δύο ή τρεις δόσεις του από του στόματος χορηγούμενου εμβολίου. Μια ενέσιμη μορφή του διατίθεται σε ορισμένες περιοχές του κόσμου, αλλά η διαθεσιμότητά του είναι μικρότερη.

## Ασφάλεια
Kαι οι δύο διαθέσιμοι τύποι του από του στόματος χορηγούμενου εμβολίου είναι γενικά ασφαλείς. Είναι δυνατόν να παρουσιαστεί ήπιος κοιλιακός πόνος ή διάρροια. Είναι ασφαλείς για την εγκυμοσύνη και για εκείνους που πάσχουν από ανεπαρκή  λειτουργία του ανοσοποιητικού συστήματος. Έχουν εγκριθεί για χρήση σε περισσότερες από 60 χώρες. Η χρήση τους στις χώρες όπου η ασθένεια είναι συνήθης φαίνεται να είναι αποτελεσµατική από πλευράς κόστους.

## Κοινωνία και πολιτισμός
Τα πρώτα εμβόλια που χρησιμοποιήθηκαν κατά της χολέρας αναπτύχθηκαν στα τέλη της δεκαετίας του 1800. Ήταν τα πρώτα ευρέως χρησιμοποιούμενα εμβόλια που παρασκευάστηκαν σε εργαστήριο. Τα από του στόματος χορηγούμενα εμβόλια εισήχθησαν για πρώτη φορά τη δεκαετία του 1990. Περιλαμβάνονται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα σύστημα υγείας. Το κόστος εμβολιασμού κατά της χολέρας κυμαίνεται από 0,1 έως 4 δολάρια.

## Παραπομπές


Χολερα
Φαθ Αλί Σαχ Κατζάρ

Ο **Φαθ Αλί Σαχ Κατζάρ** (Περσικά: فتحعلى شاه قاجار? *Var Fath Αli Shah* 25 Σεπτεμβρίου 1772 - 23 Οκτωβρίου 1834) ήταν ο δεύτερος μονάρχης (σάχης) της Περσίας από την Δυναστεία των Κατζάρων. Βασίλεψε από τις 17 Ιουνίου, 1797 μέχρι τον θάνατό του. Η μοναρχία του συνδέθηκε με την αναγκαστική και αμετάκλητη απόσπαση των βόρειων εδαφών του Ιράν (Καυκάσια εδάφη), τα οποία είχαν γίνει τμήμα της αυτοκρατορίας επί αιώνες, περιλαμβάνοντας ό,τι είναι σήμερα γνωστό ως Γεωργία, Δημοκρατία του Νταγκεστάν, Αζερμπαϊτζάν και Αρμενία από τη ρωσική αυτοκρατορία μετά τον Ρωσοπερσικό πόλεμο (1804-1813), τον Ρωσοπερσικό πόλεμο (1826-1828) και τις αντίστοιχες συνθήκες του Γκουλιστάν και του Τουρκμεντσάι. Ο ιστορικός Joseph M. Upton λέει ότι «*είναι διάσημος μεταξύ των Περσών για τρία πράγματα, την εξαιρετικά μεγάλη γενειάδα του, τη λεπτή μέση του και τους απογόνους του*».

## Οικογένεια
* Ντοβλατσάχ
* Αμπάς Μιρζά, σάχης τού Ιράν.
* Χοσεΐν Αλί Μιρζά
* Μοχάμαντ Τακί Μιρζά
* Αμπντολάχ Μιρζά Κατζάρ
* Μαχμούντ Μιρζά Κατζάρ
* Σαΐφ ολ-Ντοβλέ
* Αλικολί Μιρζά Κατζάρ
* Τζαλάλ αλ-Ντιν Μιρζά Κατζάρ

## Παραπομπές-σημειώσεις


## Βιβλιογραφία
* Dowling Timothy C. (2014) *Russia at War: From the Mongol Conquest to Afghanistan, Chechnya, and Beyond* (2 volumes), ABC-CLIO, ISBN 978-1-59884-947-9
* Upton, Joseph M. (1960), *The History of Modern Iran: An Interpretation*. Cambridge: Harvard University Press ASIN B00N5Y52WY

## Εξωτερικοί σύνδεσμοι
* Portrait of Fat′h Ali Shah by *Mihr Ali*,  ''Qajar Pages''
* Complete list of Fath Ali Shah's Descendants, Manoutchehr M. Eskandari-Qajar (Kadjar),  ''Qajar Pages''
* Genealogy of Fath Ali (Royalark.net)
* *Divān-i-Khāqān*, Fat′h Ali Shah's own Poems, presented by the Shah to the Prince Regent in 1812, now in Royal Library at Windsor Castle, ''royal collection''
*Louvre
*Crown 
*Photos of qajar kings 


Κατηγορία:Δυναστεία των Κατζάρων
Κατηγορία:Πέρσες βασιλείς
Κατηγορία:Ρωσοπερσικοί πόλεμοι
Γκέοργκ Χάμελ

Ο **Γκέοργκ Καρλ Βίλχελμ Χάμελ** (*Georg Karl Wilhelm Hamel*, 12 Σεπτεμβρίου 1877 &ndash; 4 Οκτωβρίου 1954) ήταν Γερμανός μαθηματικός ο οποίος ασχολήθηκε με τη μηχανική, τα θεμέλια των μαθηματικών και τη θεωρία των συναρτήσεων.

## Βιογραφία
Γεννήθηκε στο Ντύρεν (Düren) της Ρηνανίας. Σπούδασε στο Πολυτεχνείο του Άαχεν, το Πανεπιστήμιο Χούμπολτ στο Βερολίνο, το Πανεπιστήμιο του Γκέτινγκεν και το Πανεπιστήμιο της Καρλσρούης. Επιβλέπων στο διδακτορικό του ήταν ο Ντάβιντ Χίλμπερτ. Δίδαξε στο Πολυτεχνείο του Μπρνο το 1905, στο Αάχεν το 1912 και στο Τεχνολογικό Πανεπιστήμιο του Βερολίνου το 1919. Το 1927 μελέτησε το μέγεθος του χώρου κλειδιών για τη μηχανή κρυπτογράφησης Kryha. Το 1938 έγινε μέλος της Πρωσικής Ακαδημίας Επιστημών και το 1953 της Βαυαρικής Ακαδημίας Επιστημών. Απεβίωσε στο Λάντσχουτ.

## Δείτε επίσης
* Βάση Xάμελ

## Παραπομπές


## Αναφορές
* 
* 

Κατηγορία:Γερμανοί μαθηματικοί
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Ρωσοπερσικός πόλεμος (1804-1813)

Ο **ρωσοπερσικός πόλεμος (1804-1813)** ήταν ένας από τους πολλούς πολέμους μεταξύ της περσικής και της ρωσικής αυτοκρατορίας και εκκίνησε εξαιτίας εδαφικών διαφορών. Ο νέος βασιλέας της Περσίας, Φαθ Αλί Σαχ Κατζάρ θέλησε να διεκδικήσει και να παγιώσει την περσική επικυριαρχία στις βορειότερες περιχές του βασιλείου, που είχαν προσαρτηθεί προσαρτηθεί από τον τσάρο Παύλο Α΄ αρκετά χρόνια μετά τον ρωσοπερσικό πόλεμο του 1796. Όπως ο Πέρσης ομόλογός του, ο τσάρος Αλέξανδρος ήταν επίσης νέος στον θρόνο και εξίσου αποφασισμένος να ελέγξει τα αμφισβητούμενα εδάφη.

Ο πόλεμος τελείωσε το 1813 με τη συνθήκη του Γκουλιστάν που παραχώρησε αμετάκλητα το αμφισβητούμενο έδαφος της Γεωργίας στην αυτοκρατορική Ρωσία, προσθέτοντας επιπλέον τα ιρανικά εδάφη του Νταγκεστάν, το σημερινό Αζερμπαϊτζάν, και μικρές περιοχές της Αρμενίας.

## Αίτια και αφορμές
Η προέλευση του πρώτου ρωσοπερσικού πολέμου ευρείας κίμακας επιχειρήσεων ανάγεται στην απόφαση του Τσάρου Παύλου να προσαρτήσει τη Γεωργία (Δεκέμβριος 1800) αφότου ο Ηράκλειος Β΄ της Γεωργίας, κυβερνήτης του Καρτλία, έκανε έκκληση στη χριστιανική Ρωσία στη συνθήκη του Γκεοργκίεβσκ του 1783, για ενσωμάτωση στην αυτοκρατορία. Μετά τη δολοφονία του Παύλου Α΄ (11 Μαρτίου του 1801), η επιθετική πολιτική επί του θέματος συνεχίστηκε από τον διάδοχό του, τσάρο Αλεξάνδρο Α΄, με στόχο τον ρωσικό έλεγχο χανάτων του ανατολικού Καυκάσου. Το 1803, ο νεοδιορισθείς διοικητής των ρωσικών δυνάμεων στην περιοχή του Καυκάσου, ο Πάβελ, επιτέθηκε και κατέλαβε την ακρόπολη του Γκιαντζά στις 15 Ιανουαρίου 1804. Ο κυβερνήτης Γιαβάντ Χαν Καtζάρ, σκοτώθηκε και ένας μεγάλος αριθμός των κατοίκων σφάχτηκε. Ο Κατζάρ βασιλιάς Φαθ Αλί Σαχ Κατζάρ, διείδε τη ρωσική απειλή για την Αρμενία, το Καραμπάχ και το Αζερμπαϊτζάν όχι μόνο ως πηγή αστάθειας στα βορειοδυτικά σύνορά του, αλλά και ως άμεση πρόκληση για την Δυναστεία των Κατζάρων.

## Παραπομπές-σημειώσεις


## Σχετική βιβλιογραφία
*N. Dubrovin. История войны и владычества русских на Кавказе, volumes 4–6. SPb, 1886–88.
* 

## Εξωτερικοί σύνδεσμοι
* 

Κατηγορία:Ρωσοπερσικοί πόλεμοι
Κατηγορία:Ναπολεόντειοι Πόλεμοι
Κατηγορία:Νεότερη ιστορία του Αζερμπαϊτζάν
Κατηγορία:19ος αιώνας στο Αζερμπαϊτζάν
Κατηγορία:Νεότερη ιστορία της Αρμενίας
Κατηγορία:Νεότερη ιστορία της Γεωργίας
Κατηγορία:19ος αιώνας στη Γεωργία
Κατηγορία:Εισβολές από τη Ρωσία
Ρωσοπερσικοί πόλεμοι

μικρογραφία|Μάχη των Ρώσων εναντίον των Περσών όπως απεικονίζεται σε έναν πίνακα ζωγραφικής
Οι **ρωσοπερσικοί πόλεμοι** ήταν μια σειρά συγκρούσεων μεταξύ της Ρωσικής Αυτοκρατορίας και της Περσικής Αυτοκρατορίας από τον 17ο έως τον 19ο αιώνα. Γενόμενη σταδιακά υπερδύναμη, η Ρωσία άρχισε να αμφισβητεί την ηγεμονία της Οθωμανικής Αυτοκρατορία και του Ιράν των Σαφαβιδών (ακολουθούμενο από τους Αφσαρίδες και τη Δυναστεία των Κατζάρων) στην Μαύρη θάλασσα την Κασπία και κυρίως τον Καύκασο. Ο Καύκασος άλλωστε ήταν το κεντρικό σημείο για την ρωσοπερσική διένεξη. Σε όλη την ιστορία της η Τρανσκαυκασία (σύγχρονη Γεωργία, Αζερμπαϊτζάν και Αρμενία) και μεγάλα τμήματα του Νταγκεστάν ήταν συνήθως ενσωματωμένα με τον ιρανικό κόσμο. Κατά τον 19ο αιώνα η ρωσική αυτοκρατορία αφαίρεσε τα εδάφη από το Ιράν των Κατζάρ.

## Οι σημαντικότερες συγκρούσεις

## Σημειώσεις παραπομπές


* Бабулин И.Б. Русско-иранский военный конфликт 1651-1653 гг.//«Рейтар» № 31, 2006
Ολαίας

Ο **Ολαίας** ήταν ο 14ος μυθικός βασιλιάς της Αρκαδίας. Ήταν γιος και διάδοχος του Κύψελου, εγγονός του Αίπυτου κι αδελφός της Μερόπης που παντρεύτηκε τον Κρεσφόντη. Γιος και διάδοχος του ήταν ο Βουκολίων, ανηψιός του και γιος της αδελφής του ήταν ο βασιλιάς της Μεσσηνίας Αίπυτος.

## Παραπομπές


Κατηγορία:Μυθικοί βασιλείς της Αρκαδίας
Ηρακλής Καβάλας

Ο **Ηρακλής Καβάλας** μπορεί να αναφέρεται σε διαφορετικά λήμματα που αφορούν τον αθλητισμό.

* Ηρακλής Καβάλας, ιστορικό αθλητικό σωματείο με έτος ίδρυσης το 1926, το οποίο συγχωνεύτηκε και διαλύθηκε το 1965, αλλά επανιδρύθηκε το 1976 με την ονομασία «Γ.Α.Σ. Ηρακλής Ποταμουδίων Καβάλας»
* Γ.Α.Σ.Κ. Ηρακλής Αγ. Ιωάννη Καβάλας, αθλητικό σωματείο το οποίο ιδρύθηκε το 2013.
Επίδαυρος (αποσαφήνιση)

Το όνομα **Επίδαυρος** μπορεί να αναφέρεται στις ακόλουθες πόλεις, περιοχές και πρόσωπα της αρχαιότητας:

* Επίδαυρος σπουδαία αρχαία ελληνική παράλια πόλη στον κόλπο του Σαρωνικού.
* Επίδαυρος (μυθολογία) ο μυθικός διοργανωτής της αρχαίας Επιδαυρίας, απ' όπου και το όνομα της αρχαίας ομώνυμης πόλης.
* Επίδαυρος Λιμηρά, αρχαία αποικία των Επιδαυρίων στην ανατολική Πελοπόννησο
* Επίδαυρος Δαλματίας, αρχαία ελληνική αποικία στη Δαλματία - η σύγχρονη Cavtat
* Επίδαυρος (Αδριατικής), αρχαία ελληνική αποικία στην ανατολική Αδριατική - σύγχρονη Stobreč

Επίσης με το ίδιο όνομα αναφέρονται τρεις ξεχωριστοί αλλά κοντινοί οικισμοί στον νομό Αργολίδας της Ελλάδας πλησίον της αρχαίας πόλης:
* Άνω Επίδαυρος
* Νέα Επίδαυρος
* Αρχαία Επίδαυρος (Παλαιά Επίδαυρος)

Τέλος οι εξής δήμοι έχουν αυτό το όνομα:

* Δήμος Επιδαύρου (Πρόγραμμα Καποδίστριας), Δήμος της Ελλάδας που υπήρξε την περίοδο 1997 - 2010
* Δήμος Επιδαύρου (Πρόγραμμα Καλλικράτης), νυν Δήμος της Ελλάδας
Αξιός (αποσαφήνιση)

Το όνομα **Αξιός** μπορεί να αναφέρεται στα παρακάτω:

**Γεωγραφία**
* Αξιός, ο δεύτερος μεγαλύτερος ποταμός των Βαλκανίων, γνωστός και ως Βαρδάρης

**Πλοία**
* Αξιός Ι (ναρκαλιευτικό), ναρκαλιευτικό του Ελληνικού Πολεμικού Ναυτικού Εντάχθηκε σε υπηρεσία το 1938 και καταστράφηκε το 1941
* Αξιός ΙΙ (αρματαγωγό), αρματαγωγό του Ελληνικού Πολεμικού Ναυτικού. Καθελκύστηκε το 1944
* Αξιός ΙΙΙ (συνοδό στόλου), συνοδό στόλου του Ελληνικού Πολεμικού Ναυτικού
Χάμιλτον Λάσκε

Ο **Χάμιλτον Λάσκε** (*Hamilton Luton Luske*, 16 Οκτωβρίου 1903 - 19 Φεβρουαρίου 1968) ήταν Αμερικανός animator και σκηνοθέτης. Το 1931 εντάχθηκε στην εταιρεία Walt Disney Productions,  και το 1937, ο Ουώλτ Ντίσνεϋ, τον εμπιστεύθηκε για την πρώτη του ταινία μεγάλου μήκους, το *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, ως επικεφαλής των animator. Σκηνοθέτησε αρκετές ταινίες της εταιρείας, αλλά και μικρά θέματα κινουμένων σχεδίων, από το 1936 έως και τον θάνατό του. Το 1965 έλαβε το Όσκαρ Καλύτερων Οπτικών Εφέ, για τη δουλειά του στην ταινία *[[Μαίρη Πόππινς (ταινία)|Μαίρη Πόππινς]]*. Πέθανε σε ηλικία 64 ετών στην Καλιφόρνια.

## Παραπομπές


Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Tabac

Η ***Tabac***, είναι η εμπορική επωνυμία του αρώματος που δημιουργήθηκε το 1959, από τους *Mäurer & Wirtz*. Λέγεται ότι έχει μια λουλουδάτη ευωδιά και περιέχει ένα μείγμα από περγαμόντο, νέρολι, λεβάντα και είναι τονισμένα με καπνό, βρύα και βανίλια. Το άρωμα χρησιμοποιείται σε διάφορα επώνυμα προϊόντα *Tabac*, συμπεριλαμβάνοντας *eau de toilette*, *eau de cologne*, σαπούνι ξυρίσματος, *aftershave* και αποσμητικό.

## Παραπομπές


## Εξωτερικοί σύνδεσμοι
*  Homepage

Κατηγορία:Μάρκες προσωπικής φροντίδας
Κατηγορία:Αρώματα
Κατηγορία:Μάρκες Σαπόνων
Κατηγορία:Προϊόντα εταιρειών
Επίθεση στην Πτήση 253 της El Al

Η **επίθεση στην πτήση El Al 253** έγινε στην Αθήνα σε αεροσκάφος τύπου Boeing 707 καθ' οδόν από το Τελ Αβίβ του Ισραήλ προς τη Νέα Υόρκη στις Ηνωμένες Πολιτείες, το οποίο δέχθηκε επίθεση από δύο Παλαιστίνιους μαχητές στις 26 Δεκεμβρίου 1968, ενώ ήταν έτοιμο να αναχωρήσει από ενδιάμεση στάση στο Αεροδρόμιο του Ελληνικού.

Το περιστατικό συνέβη πέντε μήνες αφότου μια ομάδα Παλαιστινίων - Αράβων καταδρομέων κατέλαβε ένα άλλο αεροσκάφος της *[[El Al]]* (την πτήση 426 της *El Al* στις 23 Ιουλίου 1968) λίγο μετά την απογείωσή του από τη Ρώμη προς το Τελ Αβίβ και το υποχρέωσε να πετάξει στο Αλγέρι. Η Αλγερινή κυβέρνηση τελικά απελευθέρωσε όλους τους επιβάτες, το πλήρωμα και το αεροσκάφος.

## Οι τρομοκράτες
Οι δυο τρομοκράτες της Αθήνας ήταν ο 19χρονος *Naheb H. Suleiman*, γεννημένος στην Τρίπολη της Λιβύης, από Παλαιστίνιους γονείς και ο 25χρονος *Mahmoud Mohammad Issa [[:en:Mahmoud_Mohammad_Issa_Mohammad|Mohammad]]*, γεννημένος στην Παλαιστίνη. Ήταν μέλη της οργάνωσης Λαϊκό Μέτωπο για την Απελευθέρωση της Παλαιστίνης.

## Τα γεγονότα
Οι δύο Άραβες όρμησαν έξω από την αίθουσα transit του αεροδρομίου της Αθήνας, ενώ το ισραηλινό αεροπλάνο, το οποίο ήταν σταθμευμένο σε απόσταση περίπου 180 μέτρων, ετοιμαζόταν να απογειωθεί.

Ο Mohammed πυροβολούσε κατά του αεροσκάφους για περισσότερο από ένα λεπτό, με ένα οπλοπολυβόλο, σκοτώνοντας ένα άτομο, ενώ ο Suleiman πέταξε δύο χειροβομβίδες δημιουργώντας πανικό εντός του αεροσκάφους, το οποίο μετέφερε 41 επιβάτες και 10μελές πλήρωμα.

## Συνέπειες
Ένας επιβάτης, ο Ισραηλινός *Leon Shirdan*, 50 ετών, από την Χάιφα, μηχανικός του εμπορικού ναυτικού, έπεσε νεκρός ευρισκόμενος εντός του αεροσκάφους και καθισμένος στη θέση του, καθώς μια από τις σφαίρες διαπέρασε το αεροπλάνο. Τραυματίστηκαν επίσης δυο μη ταυτοποιηθείσες γυναίκες, η μια από σφαίρα και η άλλη καθώς πήδηξε από το αεροσκάφος όταν άνοιξε η πόρτα.

Η Αστυνομία συνέλαβε τους δύο άνδρες και ανακοίνωσε ότι ομολόγησαν ότι ήταν μέλη της Παλαιστινιακής οργάνωσης, η οποία είχε προγραμματίσει να καταστρέψει το τζετ και να σκοτώσει όλους τους Ισραηλινούς επιβάτες. Οι δύο άνδρες είχαν φθάσει στην Αθήνα με πτήση της Ολυμπιακής Αεροπορίας από το Κάιρο. Οι 37 από τους 41 επιβάτες επιβιβάστηκαν στην πτήση από το Τελ Αβίβ και οι τέσσερις επιβιβάστηκαν στην Αθήνα.

## Η ποινή και η συνέχειά της
Οι δύο τρομοκράτες, συνελήφθησαν από τις Ελληνικές Αρχές. Ο *Mohammad* καταδικάστηκε σε φυλάκιση 17 χρόνων και 5 μηνών. Απελευθερώθηκε σε λιγότερο από τέσσερις μήνες όταν μια άλλη Παλαιστινιακή τρομοκρατική ομάδα κατέλαβε ένα Ελληνικό αεροσκάφος και απαίτησε την απελευθέρωσή του. Στη συνέχεια μετανάστευσε στον Καναδά. Μόλις οι Καναδικές Αρχές έμαθαν για το έγκλημα που διέπραξε ο *Mohammad*, ξεκίνησαν τη διαδικασία έκδοσής του, η οποία ολοκληρώθηκε με την έκδοσή του το 2013, στο Λίβανο.

## Παραπομπές

Κατηγορία:Αεροπορικά ατυχήματα και συμβάντα στην Ελλάδα 
Κατηγορία:Τρομοκρατία στην Ελλάδα
Πανεπιστήμιο της Δυτικής Αυστραλίας

Το **Πανεπιστήμιο της Δυτικής Αυστραλίας** (αγγλικά: University of Western Australia) είναι ερευνητικό πανεπιστήμιο στο Περθ της Αυστραλίας, το οποίο καθιερώθηκε από το κοινοβούλιο της Δυτικής Αυστραλίας τον Φεβρουάριο του 1911. Το 1913 ξεκίνησε να παραδίδει μαθήματα. Είναι το πιο παλιό πανεπιστήμιο της Δυτικής Αυστραλίας. Είναι μέλος της Ομάδας των Οκτώ (Group of Eight).

## Ιστορία
Η αρχική τοποθεσία του πανεπιστημίου βρισκόταν στην οδό Ίργουιν στο κέντρο του Περθ όταν παρέλαβε τους πρώτους φοιτητές τον Μάρτη του 1913 και αποτελείτο από κτίρια που βρίσκονταν μεταξύ της οδού Χέι και την οδού St. George Terrace. Aυτά τα κτίρια τέλεσαν ως πανεπιστήμιο μέχρι το 1932 όταν μετακινήθηκε στην σημερινή του τοποθεσία στο Κρόλεϋ (Crawley). Ο ιδρυτής καγκελάριος, Τζων Γουίνθροπ Χάκετ (John Winthrop Hackett), που πέθανε το 1916, κληροδότησε περιουσία που μετά από δέκα χρόνια προσεκτικού διαχειρισμού έφθασε στο ποσό των 425.000 λιρών, ένα ποσό πολύ μεγαλύτερο από αυτό που πίστευαν ότι μπορούσαν να μαζευτούν. Αυτό επέτρεψε την κατασκευή των κυρίων κτιρίων και σε μερικά δόθηκε το όνομα του καγκελάριου.
Κατά την πρώτη δεκαετία του πανεπιστημίου υπήρξε μια αμφισβήτηση για το αν η πολιτική της δωρεάν εκπαίδευσης ήταν συμβατή με την υψηλή δαπάνη σε καθηγητές και σχολές. Ένας παλιός φοιτητής δημοσίευσε την ανησυχία του το 1921 ότι υπήρχαν 13 σχολές για μόνο 280 φοιτητές.

## Παραπομπές


Δυτικης Αυστραλιας
Κατηγορία:Περθ
Ντάνιελ Μπελ

Ο **Ντάνιελ Μπελ** (αγγλ. Daniel Bell) (10 Μαϊου 1919 – 25 Ιανουαρίου 2011) υπήρξε Αμερικανός κοινωνιολόγος, συγγραφέας και ομότιμος καθηγητής του Πανεπιστημίου Χάρβαρντ. Είναι γνωστός για τη συμβολή του στη μελέτη της μετα-βιομηχανικής κοινωνίας. Το πιο γνωστό έργο του είναι *[[Το Τέλος της Ιδεολογίας]]*.

## Παραπομπές


Κατηγορία:Αμερικανοί κοινωνιολόγοι
Κατηγορία:Αμερικανοί συγγραφείς
Κατηγορία:Αμερικανοί πανεπιστημιακοί
Α.Π.Σ. Βύρων Καβάλας

Ο **Αθλητικός Ποδοσφαιρικός Σύλλογος Βύρων Καβάλας** είναι αθλητικό σωματείο στην Καβάλα. Ιδρύθηκε το 1931 και αποτελεί ένα από τα αρχαιότερα ποδοσφαιρικά σωματεία στο νομό Καβάλας, το οποίο υφίσταται έως και σήμερα. Δραστηριοποιείται στο άθλημα του ποδοσφαίρου, ενώ διαθέτει και ακαδημία πετοσφαίρισης. Η ποδοσφαιρική ομάδα διεξάγει τους εντός έδρας αγώνες της στο Δημοτικό Στάδιο «Άννα Βερούλη» (Βερούλειο).

## Ιστορία
Ο Αθλητικός και Ποδοσφαιρικός Σύλλογος Καβάλας «ο Βύρων» ιδρύθηκε το 1931 στην ομώνυμη συνοικία της Καβάλας. Το 1937 διέκοψε τη λειτουργία του, ενώ το 1946 ανασυστάθηκε.

Η σπουδαιότερη επιτυχία του συλλόγου, ήταν η συμμετοχή του για πρώτη φορά στο πρωτάθλημα της Β΄ Εθνικής Ερασιτεχνικής κατηγορίας, τρίτης τη τάξει κατηγορίας της εποχής, την περίοδο 1965–66, τερματίζοντας στην 3η θέση του 4ου Ομίλου και συγκεντρώνωντας 34 βαθμούς. Την αμέσως επόμενη αγωνιστική περίοδο, 1966–67, η κατηγορία μετονομάστηκε σε «Γ΄ Εθνική», στην οποία και έλαβε μέρος τερματίζοντας στη 13η και τελευταία θέση του βαθμολογικού πίνακα του 4ου Ομίλου, με 28 βαθμούς.

Το 2015 αποχώρησε από την ομάδα, ο προπονητής με το μεγαλύτερο διάστημα αδιάκοπης παραμονής σε ποδοσφαιρικό σωματείο του νομού, Μπάμπης Πανταζίδης.

## Αγωνιστική πορεία
* 1965–66: Β΄ Εθνική Ερασιτεχνική (Γ΄)
* 1966–67: Γ΄ Εθνική
* 2022–23: Γ΄ Εθνική

## Τμήμα καλαθοσφαίρισης
Το τμήμα καλαθοσφαίρισης του συλλόγου ιδρύθηκε το 1968. Μετείχε σε διάφορες διοργανώσεις την περίοδο της δεκαετίας του '70. Έκτοτε περιέπεσε σε αδράνεια, λόγω κυρίως της δημιουργίας αντίστοιχου τμήματος από τον Α.Ο. Καβάλα. Σήμερα είναι ανενεργό.

## Ακαδημία πετοσφαίρισης
Το 2017, ο σύλλογος δημιούργησε ακαδημία πετοσφαίρισης για αγόρια και κορίτσια.

## Παραπομπές


## Εξωτερικοί σύνδεσμοι
* Πρώην επίσημος ιστότοπος του Α.Π.Σ. Βύρων Καβάλας

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1931
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1931
Κήλη (αποσαφήνιση)

Ο όρος **Κήλη** μπορεί να αναφέρεται :

## Αποσαφηνίσεις
* Κήλη
* Κήλη αθλητών

## Κήλη μεσοσπονδύλιου δίσκου
* Κήλη δίσκου Οσφύος
* Κήλη δίσκου Αυχένος
* Κήλη δίσκου Θώρακος
Φίλιπποι Καβάλας

Οι **Φίλιπποι** αποτελούν οικισμό του Νομού Καβάλας. Απέχουν 18 χιλιόμετρα από την πόλη της Καβάλας. Σύμφωνα με την τελευταία απογραφή έχουν μόνιμο πληθυσμό 894 κατοίκους. Ο οικισμός ανήκει στα όρια δικαιοδοσίας του δήμου Καβάλας.

## Γενικά και ιστορικά στοιχεία
Στις 4 Οκτωβρίου του 1941, 30 κάτοικοι των Φιλίππων εκτελέστηκαν από τις βουλγαρικές δυνάμεις Κατοχής, ενώ παράλληλα ο οικισμός βομβαρδίστηκε από δυνάμεις πυροβολικού του βουλγαρικού στρατού ως αντίποινα για το ξέσπασμα της εξέγερσης της Δράμας. 

## Παραπομπές


## Πηγές
* «ΣΕΛΙΑΝΗ – ΜΕΣΟΡΕΜΑ – ΦΙΛΙΠΠΟΙ. Ένας αιώνας», βιβλίο Πολιτιστικού Συλλόγου Φιλίππων, συγγραφή: Κώστας Πούλιας, σελ.63-65.

Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Φίλιπποι Καβάλας (αποσαφήνιση)

Οι **Φίλιπποι Καβάλας** μπορεί να αναφέρονται σε διαφορετικά άρθρα.

* Φίλιπποι, αρχαίος οικισμός
* Φίλιπποι Καβάλας, σύγχρονος οικισμός
* Γ.Σ. Φίλιπποι Καβάλας, πρώην αθλητικό σωματείο
* Α.Ο. Φίλιπποι Παληού, σύγχρονο αθλητικό σωματείο
Καρλ Στάκμαν

Ο **Καρλ Στάκμαν **(γερμ. Karl Stackmann) ( 21 Μαρτίου 1922, Μπουξτεχούντε  - 4 Νοεμβρίου 2013, Γκέτινγκεν ) ήταν Γερμανός καθηγητής γερμανικής φιλολογίας.

## Βιογραφία
Από το 1959 εργάστηκε ως καθηγητής αρχαίων γερμανικών στο Πανεπιστήμιο της Βόννης και από το 1965 έως και τη συνταξιοδότησή του, στο Πανεπιστήμιο του Γκέτινγκεν. 

## Διακρίσεις
* 1978 Επίτιμος Διδάκτωρ του Πανεπιστήμιου του Άαρχους.
* 1983 Βραβείο Ερνστ-Χέλμουτ-Βιτς.
* 1991 Βραβείο Αδερφών Γκριμμ από το Πανεπιστήμιο του Μάρμπουργκ.

## Παραπομπές


## Εξωτερικοί σύνδεσμοι
* Βιβλιογραφία από τον Καρλ Στάκμαν και για τον Καρλ Στάκμαν στον Κατάλογο της Εθνικής Βιβλιοθήκης της Γερμανίας.

Κατηγορία:Γερμανοί φιλόλογοι
Ροδοχώρι Ημαθίας

Το **Ροδοχώρι** Ημαθίας είναι οικισμός της Κεντρικής Μακεδονίας στην Περιφερειακή Ενότητα Ημαθίας και βρίσκεται στους πρόποδες του όρους Βερμίου σε υψόμετρο 540 μέτρα. Απέχει μόλις 12 χιλιόμετρα από την πόλη της Νάουσας. Μέχρι την εφαρμογή του προγράμματος «Καποδίστριας» το 1998 αποτελούσε κοινότητα μαζί με, τους κατεστραμμένους από τους Γερμανούς, οικισμούς Μεταμόρφωση και Άγιο Παύλο, χωριά που σήμερα δεν έχουν μόνιμους κατοίκους, αλλά αναπτύσσονται ταχύτατα σαν θερινά αλλά και χειμερινά θέρετρα.

## Τοπωνύμιο

Η πρώτη ονομασία του χωριού ήταν «Μέγα Ρέμα», «Γκολέμα Ρέκα» κατά την τοπική διάλεκτο (σλαβικής προελεύσεως). Το 1956 το «Μέγα Ρέμα» μετονομάστηκε σε Ροδοχώρι που είναι και η επίσημη ονομασία του χωριού. Η τότε κοινοτική αρχή ζήτησε την μετονομασία του χωριού σε «Ροδόπολη». Ήταν το όνομα της μητρόπολης στην οποία υπαγόταν η περιοχή εκείνη της Τραπεζούντας. Το υπουργείο δεν έκανε δεκτό το αίτημα και ονόμασε το χωριό Ροδοχώρι.

## Πληθυσμός
Οι απογραφές πληθυσμού μετά τον Β' Παγκόσμιο Πόλεμο είναι:

## Εκκλησιαστική υπαγωγή
Εκκλησιαστικά το χωριό υπάγεται στην Ιερά Μητρόπολη Εδέσσης, Πέλλης και Αλμωπίας.

## Παραπομπές


Κατηγορία:Δήμος Νάουσας
Κατηγορία:Χωριά της περιφερειακής ενότητας Ημαθίας
Γ.Σ. Φίλιπποι Καβάλας

Ο **Γυμναστικός Σύλλογος Καβάλας «οι Φίλιπποι»** αποτελούσε αθλητικό σωματείο με έδρα την πόλη της Καβάλας. Με έτος ίδρυσης το 1906, ήταν ο αρχαιότερος αθλητικός σύλλογος στην πόλη, η οποία τότε βρισκόταν στην επικράτεια της Οθωμανικής Αυτοκρατορίας. Ήταν ο σύλλογος της αστικής τάξης, αλλά και των ανθρώπων που ασχολούνταν με το εμπόριο προϊόντων όπως του καπνού, την εποχή εκείνη. Έμβλημα του συλλόγου αποτελούσε η προτομή του βασιλιά της Μακεδονίας, πλαισιωμένη από την αναγραφή «Ο εν Καβάλλα Γυμναστικός Σύλλογος οι Φίλιπποι» και το έτος ίδρυσης. Τα διακριτικά του χρώματα ήταν το κυανό και το λευκό. Διέθετε τμήματα ποδοσφαίρου, στίβου και κολύμβησης.

Ο σύλλογος είχε επιτυχίες σε τοπικό, αλλά και σε εθνικό επίπεδο. Σημαντική επιτυχία του ποδοσφαιρικού τμήματος ήταν αυτή της κατάκτησης της πρώτης θέσεως στον 3ο Όμιλο της Β΄ Εθνικής κατηγορίας, την περίοδο 1963–64, όταν και έφτασε κοντά στο να προβιβαστεί στην Α΄ Εθνική. Το τμήμα στίβου είχε συμμετοχές στο πανελλήνιο πρωτάθλημα στίβου ανδρών ενώ το τμήμα κολύμβησης, αν και δήλωσε συμμετοχή στους πανελλήνιους κολυμβητικούς αγώνες του 1934, τελικά αποσύρθηκε.

Το 1965 πάρθηκε μία ιστορική απόφαση για το σύλλογο, καθώς δέχτηκε τη συγχώνευση με τα αθλητικά σωματεία Α.Ε.Κ. Καβάλας και Ηρακλή Καβάλας, με αποτέλεσμα τη δημιουργία ενός ισχυρότερου συλλόγου, του Αθλητικού Ομίλου Καβάλα. Από εκεί και έπειτα ο σύλλογος έπαυσε να υφίσταται, με τον νέο σύλλογο να χρησιμοποιεί την επωνυμία «Φίλιπποι», στην πρώτη αγωνιστική περίοδο της ομάδας στη Β΄ Εθνική.

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1906
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1906
IGN

Το **IGN** (πρώην **Imagine Games Network**) είναι εταιρία ψυχαγωγικών μέσων υπό τη διεύθυνση της Ziff Davis LLC. με επικεφαλής τον πρώην αρθρογράφο της, Πηρ Σνάιντερ. Η ιστοσελίδα ήταν προϊόν φαντασίας του επιχειρηματία Κρις Άντερσον, το οποίο δημιουργήθηκε στις 29 Σεπτεμβρίου του 1996 από τον Κιθ Τζίνινγκς. Εστιάζει στα βιντεοπαιχνίδια, τις ταινίες, την τηλεόραση, τα κόμικς, την τεχνολογία και άλλα μέσα που συνδέονται με τα προηγούμενα. Η εταιρία βρίσκεται στο Σαν Φρανσίσκο της Καλιφόρνια, στη συνοικία South of Market. Ξεκίνησε να λειτουργεί ως ένα δίκτυο ιστοσελίδων για υπολογιστές, ωστόσο έχει επεκταθεί στις πλατφόρμες κινητών τηλεφώνων, προγράμματα στις κονσόλες PlayStation και Xbox, στο FireTV, το Roku, το YouTube, το Twitch, το Hulu και το Snapchat.

Αρχικά, το IGN ήταν ναυαρχίδα ιδιοκτησία της μητρικής εταιρίας IGN Entertainment, η οποία κατείχε και διοικούσε αρκετές άλλες ιστοσελίδες προσανατολισμένες προς τα ενδιαφέροντα των παικτών, τα βιντεοπαιχνίδια και την ψυχαγωγία, ιστοσελίδες μεταξύ των οποίων οι: Rotten Tomatoes, GameSpy, GameStats, VE3D, TeamXbox, Vault Network, FilePlanet και AskMen. Στις 13 Φεβρουαρίου του 2013, το IGN πωλήθηκε στην εκδοτική εταιρία Ziff Davis και λειτουργεί ως θυγατρική εταιρία της J2 Global. Το επίσημο κανάλι της εταιρείας στο YouTube είναι αυτό με τις περισσότερες μεταφορτώσεις βίντεο στον κόσμο (115.657 βίντεο).

## Παραπομπές


Κατηγορία:Ιστότοποι για βιντεοπαιχνίδια
Τριαντάφυλλος Μιχαηλίδης

Ο **Τριαντάφυλλος Μιχαηλίδης** (1897 - 28 Ιανουαρίου 1968) ήταν Έλληνας έμπορος και πολιτικός. Διατέλεσε βουλευτής στη Θράκη.

## Σταδιοδρομία
Πατέρας του ήταν ο Λεωνίδας Μιχαηλίδης. Γεννήθηκε στην Περσία (σημερινό Ιράν) το 1897.
Ασχολήθηκε με το εμπόριο.

Εξελέγη για πρώτη φορά βουλευτής Ροδόπης στις εκλογές του 1951  με τον Ελληνικό Συναγερμό  και επανεξελέγη στην εκλογική περιφέρεια Ξάνθης το 1952 με το ίδιο κόμμα. Στις εκλογές του 1956 εξελέγη βουλευτής Ξάνθης-Ροδόπης με την ΕΡΕ, κόμμα με το οποίο επανεξελέγη βουλευτής Ξάνθης το 1958  και με το Κόμμα Προοδευτικών το 1964 ξανά στην εκλογική περιφέρεια Ξάνθης.

Πέθανε σε ηλικία 71 ετών τον Ιανουάριο του 1968 και κηδεύτηκε στις 29 Ιανουαρίου στο Πρώτο Νεκροταφείο Αθηνών.  Ήταν παντρεμένος, με παιδιά.

## Παραπομπές


Κατηγορία:Βουλευτές Ξάνθης
Κατηγορία:Βουλευτές Ροδόπης
Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κωνσταντίνος Αθ. Χριστόπουλος

Ο **Κωνσταντίνος Χριστόπουλος** (1916 - Δεκέμβριος 1992) ήταν Έλληνας δικηγόρος και πολιτικός.

## Βιογραφία
Γεννήθηκε το 1916. Ακολούθησε νομικές σπουδές και άσκησε το δικηγορικό λειτούργημα.

Εξελέγη βουλευτής Αργολιδοκορινθίας αρχικά με το Κόμμα Φιλελευθέρων το 1951 και μετά με την Φιλελεύθερη Δημοκρατική Ένωση το 1956 και βουλευτής Κορινθίας ως ανεξάρτητος Φιλελεύθερος το 1961 και μετά με τη Νέα Δημοκρατία το 1974.

Ήταν παντρεμένος με την Ντόρις, και είχαν μία κόρη, την Ιόλη. Πέθανε το 1992 και κηδεύτηκε στις 8 Δεκεμβρίου, από το Πρώτο Νεκροταφείο Αθηνών.

## Πηγές


Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη Δημοκρατική Ένωση (1956)
Κλειώ (αποσαφήνιση)

Το όνομα **Κλειώ** μπορεί να αναφέρεται στα παρακάτω:

**Μυθολογία**
* Κλειώ - μία από τις εννέα Μούσες τις ελληνικής μυθολογίας.

**Αστρονομία**
* 84 Κλειώ - μεγάλος αστεροειδής της Κύριας Ζώνης Αστεροειδών.

**Έντυπα**
* Κλειώ - ελληνικό καλλιτεχνικό περιοδικό του 19ου αιώνα.

**Πλοία**
* Κλειώ ΙΙ (περιπολικό) - περιπολικό του Ελληνικού Πολεμικού Ναυτικού. Παροπλίστηκε το 1968.
* Κλειώ ΙΙΙ (ναρκαλιευτικό) - ναρκαλιευτικό του Ελληνικού Πολεμικού Ναυτικού. Παροπλίστηκε το 2006.
Νικόλαος Ι. Κρητικός

Ο **Νικόλαος Κρητικός** (1887 - 21 Μαΐου 1970) του Ιωάννη, ήταν Έλληνας δικηγόρος και πολιτικός.

## Σταδιοδρομία
Σπούδασε νομικά και εξελέγη βουλευτής Κεφαλληνίας το 1936 με το Κόμμα Φιλελευθέρων.

Απεβίωσε σε ηλικία 83 ετών στις 21 Μαΐου 1970 και κηδεύτηκε την επομένη από τον ιερό ναό του νεκροταφείου Νέας Φιλαδελφείας, στον Κόκκινο Μύλο.

## Παραπομπές


Κατηγορία:Βουλευτές Κεφαλληνίας
Κατηγορία:Βουλευτές εκλεγμένοι με το κόμμα των Φιλελευθέρων
Ιερός Ναός Αγίων Ασωμάτων Θησείου

Ο **Ιερός Ναός Αγίων Ασωμάτων** είναι κτίσμα της  βυζαντινής εποχής και βρίσκεται στην Αθήνα, σε μικρή απόσταση από το Θησείο, στην οδό Ερμού και στην ομώνυμη πλατεία (Πλατεία Αγίων Ασωμάτων).

## Ιστορικά στοιχεία
Ο μικρός σε διαστάσεις ναός των Αγίων Ασωμάτων, αν και λείπουν σαφείς χρονολογικές αναφορές, οι ειδικοί εκτιμούν ότι χτίσθηκε στο δεύτερο μισό του 11ου αι. ή στον 12ο αι. Στο πέρασμα των αιώνων δέχθηκε πολλές μετατροπές, ιδιαίτερα κατά τον 19ο και 20ο αι. με αποτέλεσμα να αλλοιωθεί η αρχική μορφή του.Το 1959-1960 έγιναν εργασίες αποκατάστασης και επαναφοράς του στην αρχική μορφή. Σήμερα βρίσκεται περίπου δύο μέτρα κάτω από το επίπεδο του δρόμου.

## Αρχιτεκτονική
μικρογραφία|αριστερά|Η είσοδος του ναού
Πρόκειται για σταυροειδή ναό εγγεγραμμένο με αθηναϊκό τρούλο, ο οποίος στηρίζεται σε τέσσερις κίονες και αποτελεί αντιπροσωπευτικό δείγμα της Αθηναϊκής σχολής ναοδομίας εκείνης της περιόδου. Τα χαμηλότερα τμήματα των πλευρικών τοίχων σχηματίζονται από μεγάλες πέτρες, τοποθετημένες σε σχήμα σταυρού, χαρακτηριστικό πολλών ναών αυτής της εποχής.Τις όψεις του διακοσμούσε ζωφόρος από πήλινα πλακίδια με ανάγλυφη διακόσμηση παλαιάς αραβικής γραφής (κουφικής), δύο από τα οποία είναι εντοιχισμένα στη δυτική όψη του ναού. Ισλαμικής έμπνευσης είναι και η πεταλοειδής αψίδα πάνω από τη βόρεια είσοδο. Πρόκειται για διακοσμητικά στοιχεία που μιμούνται ανατολίτικα πρότυπα και ίσως συνδέονται με την παρουσία μικρής κοινότητας Αράβων εμπόρων στην Αθήνα. Αναστηλώθηκε το 1960, οπότε αφαιρέθηκαν οι μεταγενέστερες προσθήκες και αποκαταστάθηκε στην αρχική του μορφή. Κατά τη διάρκεια των εργασιών αποκατάστασης αποκαλύφθηκαν φθαρμένες τοιχογραφίες μεταγενέστερης εποχής, πιθανόν υστεροβυζαντινών χρόνων, και στην Αγία Τράπεζα βρέθηκε μια αργυρή θήκη με ιερά λείψανα αγνώστου αγίου.

## Χρήση
Ο ναός Αγίων Ασωμάτων λειτουργεί ως ενοριακός ναός εξυπηρετώντας τις λατρευτικές ανάγκες των ορθόδοξων χριστιανών της περιοχής και ανήκει στην Ιερά Αρχιεπισκοπή Αθηνών της Ορθόδοξης Εκκλησίας. Εορτάζει στις 8 Νοεμβρίου ημέρα κατά την οποία η Ορθόδοξη Εκκλησία τιμά τις αγγελικές δυνάμεις.
μικρογραφία|Άποψη του ναού Αγίων Ασωμάτων με τον χαρακτηριστικό "αθηναϊκό τρούλο".

## Παραπομπές


## Πηγές
* Σοφοκλής Γ. Δημητρακόπουλος, *Εκκλησίες και Μοναστήρια των Αθηνών,* έκδοση "ΑΛΛΗΛΕΓΓΥΗ", Αθήνα 2006, σελ. 116-118.
* Ευστάθιος Γ. ΣΤΙΚΑΣ, *Ο ναός των Αγίων Ασωμάτων «Θησείου»*, Δελτίον Χριστιανικής Αρχαιολογικής Εταιρείας, 19|1960, 115-126
* Άγιοι Ασώματοι Θησείου, Ιερά Αρχιεπισκοπή Αθηνών
* Υπουργείο Πολιτισμού, Ναός Αγίων Ασωμάτων, Αθήνα 
* Βυζαντινή Αθήνα, Άγιοι Ασώματοι Θησείου

## Εξωτερικοί σύνδεσμοι
* 

Κατηγορία:Βυζαντινές εκκλησίες στην Αθήνα
Κατηγορία:Εκκλησίες στην Αθήνα
Αρμοστής

Ο **αρμοστής** (αρχαία ελληνικά: ) ήταν σπαρτιατικός όρος που χρησιμοποιήθηκε για τους στρατιωτικούς κυβερνήτες που εμφανίστηκαν μετά το τέλος του Πελοποννησιακού Πολέμου το 404 π.Χ, μετά από πρόταση του στρατηγού Λυσάνδρου για την εδραίωση της σπαρτιατικής ηγεμονίας. Στάλησαν σε υποτελείς πόλεις είτε για να τις κρατήσουν υποταγμένες, είτε για να διαλύσουν τη δημοκρατική κυβέρνηση είτε για να επαναφέρουν την ολιγαρχία. 

Αν και σ' αρκετές περιπτώσεις στάλησαν για να απομακρύνουν την τυρρανική κυβέρνηση μιας πόλης και να αποκαταστήσουν την ελευθερία, κατηγορήθηκαν πως έπρατταν οι ίδιοι σαν τύρρανοι, ώστε ο γραμματικός του πρώτου αιώνα μ.Χ, Διονύσιος ο Αλικαρνασσεύς, ανέφερε πως η λέξη *αρμοστής* είναι συνώνυμο της λέξης *βασιλιάς*. 

Στην Ανταλκίδειο ειρήνη, οι Λακεδαιμόνιοι ανέλαβαν την υποχρέωση να επαναφέρουν τις ελεύθερες κυβερνήσεις στις υποτελείς πόλεις τους, ωστόσο συνέχισαν να στέλνουν αρμοστές σ' αυτές. Ο Ξενοφών κατηγορεί τους Σπαρτιάτες για τον τρόπο κυβέρνησης των αρμοστών τους. 

Παραμένει άγνωστο πόσο διαρκούσε η θητεία ενός αρμοστή - αν ληφθεί, όμως, υπόψη πως ο άρχοντας (παρόμοιο αξίωμα), ο οποίος είχε αναλάβει τη διοίκηση της Κύθηρας με τον τίτλο του *Κυθηροδίκη* έμεινε σ' αυτή τη θέση για μονάχα ένα έτος, είναι πιθανό πως η θητεία ενός αρμοστή είχε την ίδια διάρκεια.

Οι Θηβαίοι επίσης χρησιμοποίησαν αυτό τον όρο κατά τη διάρκεια της ηγεμονίας τους.

## Παραπομπές


κατηγορία:Αρχαία Σπάρτη
Φιλ Μογκ

Ο **Φιλ Μογκ** (αγγλ. Phil Mogg) είναι Βρετανός τραγουδιστής της ροκ μουσικής, γνωστός ως ο βασικός τραγουδιστής των UFO.

## Καριέρα
Ο Μογκ υπήρξε ένα εκ των ιδρυτικών μελών των UFO, τους οποίους σχημάτισε μαζί με τους Πιτ Γουέι, Άντι Πάρκερ και Μικ Μπόλτον, το 1969. Είναι ο βασικός στιχουργός του συγκροτήματος καθ' όλη την καριέρα τους, η οποία γνώρισε το εμπορικό της απόγειο στο δεύτερο μισό της δεκαετίας του '70, με τα άλμπουμ "*[[Obsession]]*" και "*[[No Place to Run]]*" να μπαίνουν στο αμερικάνικο Top-50, ενώ το ζωντανά ηχογραφημένο "*[[Strangers in the Night]]*" σκαρφάλωσε μέχρι την έβδομη θέση των τσαρτ της πατρίδας τους και βραβεύθηκε ως ασημένιο.

Το 1997, σχημάτισε τους Mogg/Way μαζί με τον Πιτ Γουέι, την σύνθεση των οποίων συμπλήρωναν ο ντράμερ Όνσλεϊ Ντάνμπαρ και ο Αμερικανός κιθαρίστας Τζορτζ Μπέλας. Με το συγκεκριμένο σχήμα, ο Μογκ κυκλοφόρησε τα άλμπουμ "*Edge of the World*" και "*Chocolate Box*", αλλά οι Mogg/Way διέκοψαν την δραστηριότητα τους λόγω των υποχρεώσεων των μελών τους με τα κύρια συγκροτήματα τους.

Ο Μογκ σχημάτισε τους Stonetowne, οι οποίοι μετονομάστηκαν σε $ign of 4 τον Ιούλιο του 2002, κυκλοφορώντας το άλμπουμ "*Dancing With St. Peter*". Την σύνθεση του σχήματος αποτελούσαν ο κιθαρίστας Τζεφ Κόλμαν, ο μπασίστας Μπάρι Σπαρκς και ο ντράμερ Σέιν Γκάλας.

Από το 2003 και έπειτα, οι UFO επανήλθαν στο προσκήνιο, πραγματοποιώντας αρκετές κυκλοφορίες, με το "*[[A Conspiracy of Stars]]*" του 2015 να επαναφέρει το σχήμα στο βρετανικό Top-50 μετά από τριάντα χρόνια.

## Δισκογραφία

## Παραπομπές


## Πηγές

* Phil Mogg | Biography & History | AllMusic
* Phil Mogg Discography at Discogs
* UFO biography - The Great Rock Bible 

## Εξωτερικοί σύνδεσμοι
* UFO Official Site
* Phil Mogg Fans - Facebook

Κατηγορία:Βρετανοί τραγουδιστές
Κατηγορία:Άγγλοι τραγουδιστές
Κατηγορία:Ροκ μουσικοί
Κατηγορία:Άγγλοι μουσικοί
Δερκυλίδας

Ο **Δερκυλίδας** ήταν Σπαρτιάτης στρατιωτικός κατά τον 4ο αιώνα π.Χ. Για την πονηριά και την εφευρετικότητά του, έλαβε το προσωνύμιο Σίσυφος. Το 411 π.Χ., ανέλαβε τη θέση του αρμοστή στην Άβυδο. Τη διετία 399-397 π.Χ. ο Δερκυλίδας αντεκατέστησε τον Θίμβρωνα και οδήγησε τους Σπαρτιάτες, μέσω της Θράκης, στη δυτική ακτή της Ασίας, όπου λεηλάτησαν τη Βιθυνία και την Αιολίδα. Αφού συμμάχησε με τον Τισσαφέρνη και τον Μειδία, επιτέθηκε κατά του Φαρνάβαζου. Το 396 π.Χ. ο βασιλιάς Αγησίλαος τον έστειλε από την Αμφίπολη στον Ελλήσποντο. Το 394 π.Χ. ο Δερκυλίδας αντικαταστάθηκε από τον βασιλιά Αγησίλαο στη θέση του ανώτατου ναύαρχου της Σπάρτης.

## Παραπομπές



## Επιπρόσθετες πηγές
* «Ελληνικά» Ξενοφώντα, Βιβλία Α και Γ

Δερκυλιδας
Βίνι Μουρ

Ο **Βίνι Μουρ** (αγγλ. Vinnie Moore) είναι Αμερικανός κιθαρίστας της ροκ μουσικής, γνωστός ως μέλος των UFO, ενώ έχει συνεργαστεί με τους Alice Cooper, Destruction, Vicious Rumors, κ.α..

## Βιογραφία
Ο Μουρ ξεκίνησε να παίζει κιθάρα σε ηλικία δώδεκα ετών, με κύριες επιρροές τους Led Zeppelin, Deep Purple, The Beatles, Queen, κ.α. και δύο χρόνια αργότερα εντάχθηκε στο πρώτο του συγκρότημα, παίζοντας διασκευές σε μεγάλα συγκροτήματα. Αφού αποχώρησε από το πρώτο αυτό σχήμα, ξεκίνησε να ηχογραφεί την μουσική του και έστειλε ένα ντέμο στο περιοδικό "Guitar Player", το οποίο τον οδήγησε σε συμφωνία με την "Shrapnel Records". Αφού έπαιξε την μουσική για μία διαφήμιση της Pepsi, κυκλοφόρησε τον πρώτο του δίσκο με τίτλο "*Mind's Eye*", ο οποίος πούλησε περισσότερα από 100.000 αντίτυπα.

Το 1988, κυκλοφόρησε ο δεύτερος του δίσκος με τίτλο "*Time Odyssey*" μέσω της "Polygram", πριν ακολουθήσουν τα "*Meltdown*" και "*Out of Nowhere*" κατά την δεκαετία του '90. Για το "*Maze*" του 1999, πλαισιώθηκε από το ντράμερ Σέιν Γκάλας, τον μπασίστα Ντέιβ ΛαΡού και τον κιμπορντίστα Τόνι ΜακΑλπάιν, ενώ το 2001 εκδόθηκε το "*Defying Gravity*".

Παράλληλα με την προσωπική του καριέρα, συμμετείχε στην περιοδεία "Operation Rock'N'Roll" του Alice Cooper και έπαιξε στον δίσκο "*[[Hey Stoopid]]*". Το 2003, εντάχθηκε στους UFO, κυκλοφορώντας το "*[[You Are Here]]*" την επόμενη χρονιά, για την προώθηση του οποίου περιόδευσαν σε όλο τον κόσμο από τον Μάρτιο του 2004 ως τον Αύγουστο του 2005, πριν ηχογραφήσουν το "*[[The Monkey Puzzle]]*". Το συγκρότημα περιόδευσε σε Ευρώπη, Ρωσία και Ηνωμένες Πολιτείες και το 2009 κυκλοφόρησαν μέσω της "SPV" το "*[[The Visitor]]*".

Τον Αύγουστο του 2013, ανέβηκε στην σκηνή του "Frampton's Guitar Circus" του Πίτερ Φράμπτον στο "Musikfest" της Πενσιλβάνια, ενώ την επόμενη χρονιά συμμετείχε στις ηχογραφήσεις του ομώνυμου ντεμπούτου των Red Zone Rider.

## Δισκογραφία

## Παραπομπές


## Πηγές

* Vinnie Moore - Biography - Metal Storm
* Vinnie Moore | Biography, Albums, & Streaming Radio - Allmusic
* Vinnie Moore Discography at Discogs

## Εξωτερικοί σύνδεσμοι
* vinniemoore.com
* Vinnie Moore Official Fan Page - Facebook

Κατηγορία:Αμερικανοί κιθαρίστες
Κατηγορία:Ροκ μουσικοί